Unio trapper opp streiken etter mislykkede samtaler
Dermed er rundt 3.500 statsansatte Unio-organiserte høyskoleansatte, meteorologer og politifolk i streik. Både streikegeneral Arne Johannessen og Unio-leder Anders Folkestad var svært ordknappe da de forlot riksmeklerens kontor torsdag morgen kl 09.45. De ville ikke si hva som kom ut av møtet, men utelukker ikke nye samtaler senere i dag. - Det kan skje, sier Johannessen til VG Nett. Kommer du deg ikke dit du skal? Prøv vår haikesentral!Og mens partene prøver å komme til enighet vil blant annet 153 flere politimenn gå ut i streik over hele landet. 47 av disse er tjenestemenn som til daglig patruljerer Oslos gater, fortalte visepolitimester Roger Andresen til VG Nett onsdag. - Det blir tøffere og tøffere for hver dag som går. Det er åpenbart at jo lenger streiken varer, jo større blir konsekvensene, sier han. Samtidig som politi-Norge lammes av streiken er også vekterene ute i streik. Onsdag ble vekterstreiken trappet opp, og til sammen streiker nå 3500 vektere over hele landet. Det rammer alle typer vakttjenester, blant annet alarmsentraler, verditransport, minibank, vakthold og sikkerhetskontroller på flyplasser. I tillegg er meteorologene ute i streik. Det innebærer at store deler av værtjenesten yr.no blir automatisk oppdatert minst fire ganger daglig, ifølge hjemmesidene deres. Men det blir ikke gjort manuelle korrigeringer av varslene på grunn av streiken. Ved nødmeldinger vil det bli sendt ut varsler for de aktuelle stedene. Værmeldingene på TV gjelder kun for noen steder i landet, og værmeldingene på radio vil fortsatt kun gjelde Nord-Norge. Rammes du av streiken? Del din historie med oss!Da samtalene hos riksmekler Kari Gjesteby ble rundet av onsdag kveld, sa forhandlingsleder Arne Johannessen i Unio Stat at alt blir gjort for å få til en slutt på streiken, og at samtalene ville fortsette torsdag. - Vi vet ikke hva som kommer. Vi får se hva møtet bringer, sier kommunikasjonssjef Christian-Marius Stryken i Unio til NTB torsdag morgen. Samtalene hadde onsdag ikke ført til at det var grunnlag for å legge fram noen skisse, men altså nok til at det var enighet om å fortsette torsdag, skriver NTB. Unio Stat er nå den eneste av yrkesorganisasjonene som fortsatt er i streik i offentlig sektor.Kommunestreiken, som rammet søppeltømmere, sykepleiere, hjelpepleiere, fysio- og ergoterapeuter, lærere og barnehageansatte, var tilbake i jobb onsdag. Partene kom til enighet tirsdag kveld denne uken og godtok lønnsforslaget. Det viktigste punktet i avtalen gikk ut på et generelt tillegg til alle på 2,7 prosent, minumum 12.000 kroner. Dette tillegget gjelder fra og med 6. juni.
Det første møtet torsdag morgen har ikke ført partene nærmere en løsning. Samtidig gikk 344 nye medlemmer ut i streik.